এবার অ‍্যাকশন হিরো হিমেশ, মুক্তি রেল ছবির ট্রেলার

কলকাতা: এবার অ‍্যাকশন হিরো চরিত্রে পর্দায় দেখা যাবে হিমেশ রেশমিয়াকে। বাদাস রবি কুমারের (Badass Ravi Kumar) হাত ধরে ফের পর্দায় ফিরতে চলেছেন হিমেশ। ফেব্রুয়ারিতে ছবি মুক্তি পাবে তার আগে সামনে এল ট্রেলার। ৭ ফেব্রুয়ারী প্রেক্ষাগৃহে মুক্তি পাবে হিমেশ রেশমিয়ার (Himesh Reshammiya) ছবি বাদাস রবি কুমার। অনন্ত নারায়ণ মহাদেবন পরিচালিত এই ছবির ট্রেলার মুক্তি পেয়েছে ছবির। ভিডিওতে দেখা গিয়েছে বলিউডে স্বর্ণ যুগের ঝলক।

ছবিতে ১৯৮০-র একটি বলিউডের চিত্রপটকে তুলে ধরা হয়েছে। ছবির দমদার ট্রেলার তৎকালীন বলিউডের বাস্তবচিত্রকে পর্দায় তুলে ধরেছে।ছবির ভরপুর ড্রামা, ৮০ দশকের সংলাপ, রেট্রো অ্যাকশন খানিকটা সেই দিকে ইঙ্গিত করেছে। ছবিতে ভিলেনের চরিত্রে দেখা যাবে প্রভু দেবাকে। রবি কুমার একটি সম্পূর্ণ নতুন অ্যাকশন অবতারে ফিরে এসেছেন। সঙ্গে সানি লিওনির আইটেম নম্বর ছবিতে আলাদাই উষ্ণতা ছড়িয়েছে। ট্রেলারটিতে ‘তান্দুরি ডেজ’ গানটিও রয়েছে, যেটি Karzzzz ফিল্মের হিমেশের জনপ্রিয় গান ‘তান্দুরি নাইটস’-এর স্পিন। সব মিলিয়ে বলিউডের রেট্রো ফ্লেভারকে ফিরিয়ে আনবে এই ছবি।